
DĖL APLINKOS MINISTRO ĮSAKYMO „DĖL ŽALIŲJŲ PIRKIMŲ ĮGYVENDINIMO 	2021−2025 METŲ PRIEMONIŲ PLANO PATVIRTINIMO“ PROJEKTO DERINIMO


Aplinkos ministerija teikia derinti Lietuvos Respublikos aplinkos ministro įsakymo „Dėl Žaliųjų pirkimų įgyvendinimo 2021–2025 metų priemonių plano patvirtinimo“ projektą (toliau – projektas). 
Projektas parengtas įgyvendinant Vyriausybės 2010 m. liepos 21 d. nutarimo Nr. 1133 „Dėl Žaliųjų pirkimų tikslų nustatymo ir įgyvendinimo“ pakeitimo projekto, 2021 m. gegužės 14 d. pateikto Vyriausybei[footnoteRef:1], 6 punktą, kuriuo pavedama Aplinkos ministerijai, suderinus su Viešųjų pirkimų tarnyba, iki 2021 m. birželio 30 d. patvirtinti Žaliųjų pirkimų įgyvendinimo 2021–2025 m. priemonių planą (toliau – priemonių planas).
Projektas parengtas atsižvelgiant į tai, kad 2021–2030 m. Nacionaliniame pažangos plane įtvirtinama, kad siekiant prisidėti prie horizontaliojo darnaus vystymosi principo įgyvendinimo Lietuvoje numatoma didinti žaliųjų viešųjų pirkimų (toliau – ŽVP) dalį[footnoteRef:2]; Lietuvos Respublikos Vyriausybės programoje, patvirtintoje Seimo 2020 m. gruodžio 11 d. nutarimu Nr. XIV-72 „Dėl aštuonioliktosios Lietuvos Respublikos Vyriausybės programos“, nurodoma, kad nuo 2023 m. valstybinės įstaigos bus įpareigotos prekes, darbus ir paslaugas įsigyti tik žaliųjų pirkimų būdu. 
Priėmus įsakymą būtų įgyvendinta Aštuonioliktosios Vyriausybės programos nuostatų įgyvendinimo plano, patvirtinto Vyriausybės 2021 m. kovo 10 d. nutarimu Nr. 155 „Dėl aštuonioliktosios Lietuvos Respublikos Vyriausybės programos nuostatų įgyvendinimo plano patvirtinimo“, 6.1.15 veiksmas „Sustiprinti aplinkos apsaugos kriterijų naudojimo privalomumą viešuosiuose pirkimuose, įtvirtinti nuostatas, kad nuo 2023 m. prekės, paslaugos ir darbai įsigyjami tik žaliųjų pirkimų būdu, įdiegti konsultavimo, informacijos sklaidos ir bendradarbiavimo su rinka mechanizmus žaliųjų viešųjų pirkimų srityje“, 6.1.16 veiksmas „Išplėsti žaliųjų pirkimų vykdymą įgyvendinant nacionalines ir ES finansavimo programas“. 
Priemonių plane įtvirtinami uždaviniai ir juos įgyvendinančios vienkartinės ir tęstinės priemonės, kurias institucijos turės įgyvendinti 2021–2025 m. Šių priemonių įgyvendinimas leis tobulinti perkančiųjų organizacijų, perkančiųjų subjektų ir neperkančiųjų organizacijų kompetenciją žaliųjų pirkimų srityje, užtikrinti tinkamą konsultavimą žaliųjų pirkimų vykdymo klausimais; tęsti žaliųjų pirkimų teisinio reglamentavimo tobulinimą; skatinti informacijos apie žaliuosius pirkimus sklaidą, stiprinti bendradarbiavimą su rinka; tobulinti informacines sistemas, kuriose vykdomi viešieji pirkimai, užtikrinti tinkamą informacijos apie žaliuosius pirkimus rinkimą ir sisteminimą; stebėti žaliųjų pirkimų vykdymo pažangą.
Priemonių planas bus tvirtinamas priėmus Lietuvos Respublikos Vyriausybės 2010 m. liepos 21 d. nutarimo Nr. 1133 „Dėl Žaliųjų pirkimų tikslų nustatymo ir įgyvendinimo“ projektą.
Prašome pastabas ir pasiūlymus pateikti per 10 darbo dienų nuo projekto paskelbimo TAIS. Negavę pastabų per nurodytą terminą, laikysime, kad pastabų projektui neturite.
Projektą parengė Aplinkos ministerijos Strateginių pokyčių grupės (vadovas Aurimas Saladžius, tel. 8 696 59321, el. p. aurimas.saladzius@am.lt) vyriausiasis specialistas Arnas Liauksminas (tel. 8 614 08012, el. p. arnas.liauksminas@am.lt). 
PRIDEDAMA. 
.	Įsakymo pakeitimo įsakymo projektas, 5 lapai.
.	Numatomo teisinio reguliavimo poveikio vertinimo pažyma, 2 lapai.




Aplinkos ministerijos kanclerė	Sigita Vasiljevaitė

